2. ΑΝΑΓΚ.ΝΟΜΟΣ υπ’ αριθ. 1150 της 23/30 Μαρτ. 1938 (ΦΕΚ Α΄ 122) Περί Πλοηγικής Υπηρεσίας. Κατηργήθη δια του άρθρ. 37 Νόμ. 3142/1955, πλην του άρθρ. 19, έχοντος ούτω: Άρθρ.19.-1.Αι εκ του Κ.Π.Υ . παρεχόμεναι συντάξεις απονέμονται συνεπεία: α)Απομακρύνσεως εκ της Πλοηγικής Υπηρεσίας μετά 25ετή υπηρεσίαν εν τη Πλοηγική Υπηρεσία. β)Απομακρύνσεως μετά την συμπλήρωσιν 15ετούς υπηρεσίας εν τη Πλοηγική Υπηρεσία δι’ αναπηρίαν ή ασθένειαν και γ)Θανάτου ή αναπηρίας εξ ατυχήματος κατά την εκτέλεσιν της εργασίας ή εξ αφορμής αυτής επισυμβάντος. Βλ. προσθήκην άρθρ. 1 κατωτ. Νόμ. 655/1943. 2.Δια Δ/τος εφ’ άπαξ εκδοθησομένου κανονισθήσονται τα της απονομής, καθορισμού, υπολογισμού και αναθεωρήσεως των εκ του Κ.Π.Υ . παρεχομένων συντάξεων εις τους προ της 22ας   Μαΐου 1934 διορισθέντας αρχιπλοηγούς και πλοηγούς και τας οικογενείας αυτών, ως και τα των λόγω συντάξεως κρατήσεων και τελών υπέρ του Κ.Π.Υ . 3.Αρχιπλοηγοί ή πλοηγοί απολυόμενοι της Πλοηγικής Υπηρεσίας κατά τας διατάξεις του άρθρ. 22 του παρόντος Νόμου και μη δικαιούμενοι συντάξεως κατά τ’ ανωτέρω λαμβάνουσιν εκ του Κ.Π.Υ . ως εφ’ άπαξ βοήθημα τόσους μηνιαίους μισθούς όσα τα έτη καθ’ α υπηρέτησαν παρά τη πλοηγική Υπηρεσία, πάντως όμως ουχί ολιγώτερον των 25.000 δραχμών. 